**DĖL** **ROKIŠKIO RAJONO SAVIVALDYBĖS KOMPIUTERINIŲ TECHNOLOGIJŲ ATNAUJINIMO PROGRAMOS LĖŠŲ NAUDOJIMO IR PASKIRSTYMO TVARKOS APRAŠO PATVIRTINIMO**

2023 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Rokiškio rajono savivaldybės biudžeto sudarymo, vykdymo ir atskaitomybės tvarkos aprašo, patvirtinto Rokiškio rajono savivaldybės tarybos 2022 m. gegužės 27 d. sprendimu Nr. TS-142 „Dėl Rokiškio rajono savivaldybės biudžeto sudarymo, vykdymo ir atskaitomybės tvarkos aprašo patvirtinimo“, 64 punktu, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės kompiuterinių technologijų atnaujinimo programos lėšų naudojimo ir paskirstymo tvarkos aprašą (pridedama).

2. Šį sprendimą skelbti savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Savivaldybės meras Ramūnas Godeliauskas

Rita Elmonienė

PATVIRTINTA

Rokiškio rajono savivaldybės tarybos

2023 m. balandžio 27 d. sprendimu Nr. TS-

**ROKIŠKIO RAJONO SAVIVALDYBĖS KOMPIUTERINIŲ TECHNOLOGIJŲ ATNAUJINIMO PROGRAMOS LĖŠŲ NAUDOJIMO IR PASKIRSTYMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Rokiškio rajono savivaldybės kompiuterinių technologijų atnaujinimo programos (toliau – Programos) lėšų naudojimo ir paskirstymo tvarkos aprašas (toliau – Aprašas) nustato Programos finansavimo lėšų, skirtų Rokiškio rajono savivaldybės (toliau – Savivaldybė) bendrojo ugdymo mokyklų (toliau – mokyklos) kompiuterinių technologijų atnaujinimui naudojimo ir paskirstymo tvarką, panaudojimą ir atsiskaitymą už asignavimus.

2. Konkretų Rokiškio rajono savivaldybės tikslinės paskirties lėšų dydį kiekvienais metais, patvirtindama savivaldybės biudžetą, nustato Rokiškio rajono savivaldybės taryba, numatydama jas savivaldybės administracijai savivaldybės veiklos plano programos „Ugdymo kokybės ir mokymosi aplinkos užtikrinimas“ (02) priemonei ,,Mokyklų aprūpinimas baldais ir kompiuterine technika“. Lėšas administruoja jų asignavimų valdytojas – Švietimo ir sporto skyrius (toliau – asignavimų valdytojas).

3. Programos paskirtis – sudaryti sąlygas bendrojo ugdymo mokykloms atnaujinti kompiuterines technologijas.

4. Programos lėšos mokykloms paskirstomos, išanalizavus mokyklų pateiktą lėšų poreikį.

**II SKYRIUS**

**PROGRAMOS LĖŠŲ SKYRIMAS**

5. Programos lėšos mokykloms skiriamos atnaujinti kompiuterines technologijas šiais tikslais:

5.1. užtikrinti valstybinių brandos egzaminų, tarpinių patikrinimų, pagrindinio ugdymo pasiekimų patikrinimo, nacionalinių mokinių pasiekimų patikrinimų vykdymą – Programos lėšos šiam tikslui skiriamos prioriteto tvarka;

5.2. gerinti ugdymo(si) aplinkas.

6. Programai savivaldybės biudžete skirtų lėšų dalis ne mažesnė kaip 2/3 nuo visos sumos skiriama 5.1 papunktyje nurodytam tikslui finansuoti, o Programos lėšų dalis ne didesnė kaip 1/3 nuo visos sumos skiriama 5.2 papunktyje nurodytam tikslui finansuoti.

**III SKYRIUS**

**POREIKIO PATEIKIMO, PROGRAMOS LĖŠŲ PASKIRSTYMO IR ATSISKAITYMO TVARKA**

7. Mokyklos, siekdamos gauti Programos lėšų, ne vėliau kaip iki einamųjų metų gegužės 15 d. Savivaldybės administracijos Švietimo ir sporto skyriui pateikia paraišką (priedas).

8. Savivaldybės mokyklų paraiškas svarsto Savivaldybės administracijos direktoriaus įsakymu sudarytakomisija (toliau – Komisija). Komisija sudaroma ne mažiau kaip iš 5 narių. Posėdis yra teisėtas, jeigu jame dalyvauja ne mažiau kaip pusė narių. Nutarimai priimami paprasta balsų dauguma. Komisijos nutarimai įforminami Komisijos posėdžio protokole.

9. Sprendimą dėl lėšų skyrimo pateiktoms paraiškoms finansuoti priima Savivaldybės administracijos direktorius, atsižvelgdamas į Komisijos posėdžių protokoluose nurodytus siūlymus. Savivaldybės administracijos direktoriaus sprendimas dėl lėšų skyrimo įforminamas įsakymu.

10. Programos lėšos mokykloms paskirstomos šia tvarka:

10.1. jei mokyklų poreikis neviršija Programai skirtos sumos, lėšos paskirstomos pagal poreikį;

10.2. jei mokyklų poreikis viršija Programai skirtą lėšų sumą, pirmiausia lėšos paskirstomos patenkinant poreikį, nurodytą Aprašo 5.1 papunktyje, o likusi nepaskirstyta suma paskirstoma proporcingai poreikiui.

11. Su mokykla (toliau – lėšų gavėjas) sudaroma Savivaldybės biudžeto lėšų naudojimo sutartis (toliau – sutartis), vadovaujantis Savivaldybės administracijos direktoriaus įsakymu patvirtinta Savivaldybės biudžeto lėšų naudojimo sutarties forma ir jos priedais.

12. Lėšų gavėjas gautas Savivaldybės biudžeto lėšas privalo panaudoti tik sutartyje nurodytai Programai įgyvendinti.

13. Savivaldybės administracijos Centralizuotos buhalterinės apskaitos skyrius skirtas lėšas gavėjui perveda sutartyje nustatytais terminais ir tvarka.

14. Lėšų gavėjas pateikia finansines ataskaitas (pagal Savivaldybės biudžeto naudojimo sutartį) iki einamųjų metų gruodžio 10 d.

15. Nepanaudotas, numatomas tais metais nepanaudoti ar ne pagal paskirtį panaudotas Savivaldybės biudžeto lėšas mokyklos ne vėliau kaip iki einamųjų metų gruodžio 15 d. grąžina į Rokiškio rajono savivaldybės biudžeto atsiskaitomąją banko sąskaitą, kuri nurodyta Savivaldybės biudžeto lėšų naudojimo sutartyje.

**IV SKYRIUS**

**BAIGIAMOSIOS NUOSTATOS**

16. Mokyklų vadovai atsako už mokykloms paskirtų Savivaldybės biudžeto lėšų panaudojimą pagal Apraše nustatytą paskirtį.

17. Programos „Ugdymo kokybės ir mokymosi aplinkos užtikrinimas“ vykdymą, paskirtų asignavimų naudojimo teisėtumą ir ekonomiškumą kontroliuoja asignavimų vykdytojas – Švietimo ir sporto skyriaus vedėjas.

18. Šis Aprašas gali būti tikslinamas, keičiamas ar pripažįstamas netekusiu galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės kompiuterinių technologijų

atnaujinimo programos lėšų naudojimo ir paskirstymo tvarkos aprašo

priedas

**(Paraiškos forma)**

Rokiškio rajono savivaldybės administracijos

Švietimo ir sporto skyriui

**PARAIŠKA GAUTI SAVIVALDYBĖS BIUDŽETO LĖŠŲ, SKIRTŲ KOMPIUTERINIŲ TECHNOLOGIJŲ ATNAUJINIMO PROGRAMAI**

\_\_\_\_\_\_\_\_\_\_\_\_\_\_\_

Data

Mokyklos pavadinimas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| **Mokyklos informacija** | | | | |
| 1. | Mokinių skaičius mokykloje  (einamųjų mokslo metų rugsėjo 1 d. duomenimis) | Nurodyti mokinių skaičių  Iš viso mokinių – .... (iš jų: 4 kl. – ..., 8 kl. – ..., 2g kl. – ..., 4g kl. – ...). | | |
| 2. | Mokykla vykdo valstybinius brandos egzaminus ir / ar tarpinius patikrinimus | Taip / Ne | | |
| 3. | Mokykla vykdo pagrindinio ugdymo pasiekimų patikrinimą | Taip / Ne | | |
| 4. | Mokykla vykdo nacionalinius mokinių pasiekimų patikrinimus | Taip / Ne | | |
| **Informacija apie planuojamų lėšų poreikį** | | | | |
| **Kompiuterinių technologijų (įrangos ir kt.) pavadinimas** | | | **Kiekis (vnt.)** | **Planuojama vertė (Eur)** |
|  | | |  |  |
|  | | |  |  |
|  | | |  |  |
| **Prašoma suma (Eur)** | | | |  |
| **Nurodoma atitiktis Aprašo papunkčiams** | | | **Pagrindimas** | |
| Atitiktis Aprašo 5.1 papunkčio nuostatoms | | | Taip / Ne  Nurodomi argumentai, kokia problema bus sprendžiama. | |
| Atitiktis Aprašo 5.2 papunkčio nuostatoms | | | Taip / Ne  Nurodomi argumentai, kokia problema bus sprendžiama. | |

Mokyklos direktorius \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas, vardas, pavardė)

PATVIRTINTA

Rokiškio rajono savivaldybės mero

2023 m. balandžio 7 d. potvarkiu Nr. MV-17

**SPRENDIMO PROJEKTO „DĖL** **ROKIŠKIO RAJONO SAVIVALDYBĖS KOMPIUTERINIŲ TECHNOLOGIJŲ ATNAUJINIMO PROGRAMOS LĖŠŲ NAUDOJIMO IR PASKIRSTYMO TVARKOS APRAŠO PATVIRTINIMO“**

**AIŠKINAMASIS RAŠTAS**

2023 m. balandžio 17 d.

Projekto rengėjas – Rita Elmonienė, Švietimo ir sporto skyriaus vedėjo pavaduotoja.

Pranešėjas komitetų ir Tarybos posėdžiuose – Aurimas Laužadis, Švietimo ir sporto skyriaus vedėjas.

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti Rokiškio rajono savivaldybės kompiuterinių technologijų atnaujinimo programos (toliau – Programa) lėšų naudojimo ir paskirstymo tvarkos aprašą. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymas, Rokiškio rajono savivaldybės biudžeto sudarymo, vykdymo ir atskaitomybės tvarkos aprašas, patvirtintas Rokiškio rajono savivaldybės tarybos 2022 m. gegužės 27 d. sprendimu Nr. TS-142 „Dėl Rokiškio rajono savivaldybės biudžeto sudarymo, vykdymo ir atskaitomybės tvarkos aprašo patvirtinimo“.  Naujos teisinio reguliavimo nuostatos nesiūlomos. |
| 3. | Laukiami rezultatai | Reglamentuotas Programos lėšų paskirstymas bendrojo ugdymo mokykloms. Centralizuotos vidaus audito tarnybos pateiktų rekomendacijų įgyvendinimas. |
| 4. | Lėšų poreikis ir šaltiniai | Savivaldybės biudžeto lėšos (2023 m. skirta 30000 Eur). |
| 5. | Antikorupcinis sprendimo projekto vertinimas | Teisės akto projekte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |